باش ناظیر بینالی ییلدیریم تورکیه‌نین داعش-لا موباریزه ده اولوسلار آراسی کوالیسیون ایچینده کی گوجلو امکداش‌لیق و دستک‌لری‌نین داوام ائدجگینی بیلدیردی.
باش ناظیر ییلدیریم عراق-ین باش ناظیری حیدر العبادی ایله تلفونلا دانیشدی.
باش ناظیرلیگین مطبوعات مرکزیندن وئریلن معلوماتا گوره، تلفون دانیشیغینداگوونلیکدن ایقتیصادیاتا، ایکی طرف‌لی علاقه‌لرین گوندمینده یئر توتان مسئله‌لر و بولگه‌سل موضوع لاردان بحث ائدیلدی.
گؤروشده ییلدیریم و العبادی باشدا ترورلا موباریزه اولماقلا ایکی طرف‌لی امکداشلیغین گوجلندیریلمه‌سینه دایر اورتاق ایراده‌لرینی بیر داها تصدیقله دیلر. بعشیقه دوشرگه‌سی موضوعسوندا داوام ائدن دیالوگ پروسه‌سینه توخوندو‌لار.
باش ناظر ییل‌یریم تورکیه‌نین ترورلا موباریزه‌ده اولوسلار آراسی کوالیسیونداکی امکداش‌لیغینی و دستک‌لرینی داوام ائتدیرجگینی، باشدا پ.کا.کا/پ.ی.د اولماقلا بو پروسئسده تورکیه‌نین موقعی و گؤزلنتی‌لرینی همکارینا چاتدیردی.
عراق-ین باش ناظیری العبادی ده ایکی اؤلکه آراسین‌داکی علاقه‌لرین داها دا گوجلندیریلمه‌سینه وئردیک‌لری اهمیتی وورغولادی.
گوونلیک و ترورلا موباریزه ساحه‌لرینده‌کی امکداش‌لیغی وورغولایان العبادی تورکیه‌یه قارشی عراق تورپاق‌لاریندا هر هانسی تهدیده ایجازه وئریلمه‌یه‌جگینی دیله گتیردی.
